Flere ber om å ta ut «egne» oljepenger

Den siste måneden har en rekke nordmenn henvendt seg til Norges Bank for å få utbetalt sin andel.

FOR DEG: Men også for fremtidige generasjoner. Etter milepælen på 10.000 milliarder kroner har Oljefondet blitt nødt til å forklare dette oftere. Vis mer byoutline Skjermdump, nbim.no

Publisert: Publisert: 20. november 2019 06:44

Norges Bank Investment Management forteller ofte at de forvalter vår felles formue, eller sparepengene, gjennom Oljefondet. I det siste har det vært behov for å utdype dette noe, skriver Bloomberg.

Etter at Oljefondets verdi bikket 10.000 milliarder kroner på tampen av forrige måned, har fondet opplevd at flere nordmenn har spurt om det er mulig å ta ut sin egen andel.

Enkelte ber om hele andelen, som gitt våre drøyt 5,3 millioner innbyggere tilsvarer rundt 1,9 millioner kroner per person. Andre har kommet med mindre seriøse henvendelser, som noen kroner til å kjøpe seg en brus.

– Det er hyggelig at folk involverer seg og er klar over at dette fondet tilhører alle, sier presseansvarlig Marthe Skaar i NBIM til Bloomberg.

Selv om noen kan bli skuffet når de finner ut at de ikke kan ta ut pengene, mener Skaar den plutselige økningen i publikums interesse er en god anledning til å forklare at Oljefondet også er til for fremtidige generasjoner.

Les på E24+ Disse kan ta over styringen av Oljefondet